Notum vobis facio omnibus presentibus et futuris quoniam ego quidam sacerdos, nomine Landoldus, trado quoddam de hereditate mea ad jam predictis apostolis Petro et Paulo Cluniensis monasterii, oc est mansum indominicatum in comitatu Matisconense, in fine Salenciaco ville, in potestate Sancti Martini; terminatur autem ex uno latere terra Sancti Martini, de alio ad ipsa ereditate, in uno fronte terra Guandalmodi, de alio via publica. Infra istas terminationes, ad ipsum locum predictum Cluniacum dono, ea racione ut omnibus diebus vite mee teneam et post meo discesso ad predictum locum perveniat. Si ullus omo calumniare voluerit, auri uncias II componet; firma stabilis permaneat omnibus diebus vite istius seculi. Vedrerias villæ con capella Sancte Marie fuit facta publice. S. Landoldus, qui fieri jussit et firmare rogavit. S. Gozsalmus. S. Andreas. S. Teodboldus. S. Servadus. S. Gosfredus. S. Sidbradus. S. Landoldus. Ego Maingaudus scripsi, datavi die mercurii, mense julio, annos XXX regnante Lotario rege.